Coronavirus Act 2020

Coronavirus Act 2020 er en britisk lov som gir regjeringen ekstraordinære fullmakter for å håndtere koronaviruspandemien i 2020. Loven gir regjeringen diskresjonær myndighet til å begrense eller stanse ansamlinger og møter, å anholde personer som mistenkes å være rammet av COVID-19, og å gjøre endringer i forskrifter på en rekke områder for å begrense spredningen av sykdommen, lette belastningen på offentlige helsetjenester og hjelpe helsepersonell og de som er økonomisk berørt.

Områder som dekkes av loven inkluderer National Health Service, sosialtjenester, skolevesenet, politiet, UK Border Force, lokale myndigheter, gravferder og domstoler. Loven ble fremmet i Det britiske parlamentet 19. mars 2020 og ble vedtatt av Underhuset 23. mars og Overhuset 25. mars. Den ble sanksjonert av dronningen 25. mars 2020.

Se også
 Koronaloven

Referanser

Eksterne lenker
 

Britiske lover
Lover av 2020
Storbritannia under koronaviruspandemien i 2020